**ВАЖНО СЪОБЩЕНИЕ**

На вниманието на лицата извършващи туристическа дейност в **стаи за гости и апартаменти за гости** на територията на община Шабла.

Уважаеми хотелиери,

С Държавен вестник брой 17 от 25.02.2020 година е обнародван Закон за изменение и допълнение на Закона за туризма, съгласно който в чл. 3, ал. 2, буква „в“ се създава **нов клас места за настаняване - Клас В – стаи за гости и апартаменти за гости.**

* Съгласно чл.128, ал.2 от Закона за туризма – Кметът на община Шабла или оправомощено от него длъжностно лице извършва регистрация на места за настаняване от клас „В“, в които се извършва хотелиерска дейност, чрез вписване в Националния туристически регистър.
* съгласно чл.129а от Закона за туризма –„**Лицето, което ще извършва настаняване в стаи за гости или апартаменти за гости, или упълномощено от него лице подава до Кмета на общината заявление - декларация *по образец***.

**1.** в заявление-декларацията се декларират най-малко:

**а)** наименованието на лицето, както и името на местата за настаняване - стаи за гости, апартаменти за гости (с изписване с български и с латински букви), и адрес; телефон/факс и адрес на електронна поща, ако разполага с такива; в противен случай се изписват имената на упълномощеното лице и неговите телефон/факс и адрес на електронна поща;

**б)** че лицето има право да извършва дейност в обекта, в случай че това лице е различно от собственика на обекта, като се посочват индивидуализиращи данни за документа за ползване в зависимост от вида му, а ако същият подлежи на вписване, се посочват акт, том и година и службата по вписванията, в която е вписан;

**2.** към заявление-декларацията се прилагат:

а) копие от документа за ползване на обекта, ако не е собствен и не подлежи на вписване;

**б)** изрично пълномощно, когато заявление-декларацията се подава от пълномощник.

* Кметът на общината издава удостоверение за регистрация на лицата, вписани в Националния туристически регистър.
* Регистрацията на места за настаняване клас „В“ се извършва в случаите по чл.113, ал. 2 от Закона за туризма:

„Хотелиерство в стаи за гости, апартаменти за гости и къщи за гости може да извършва и лице, което не е търговец по смисъла на Търговския закон, включително когато те са част от обитаваното от него жилище в жилищна сграда. В тези случаи стаите за гости и апартаментите за гости, ако не са категоризирани, се регистрират при условия и по ред, определени с наредбата по чл. 121, ал. 5.“